ভারত শুধু তাদের নিয়ে নয় যারা আদিত‍্যনাথের বা মোহন ভাগবতের বক্তৃতা গেলে। ভারত এই সর্বহারাদেরও। হদ্দ গরীবদেরও। ভারত কাঙাল পথ ভিখিরি, ধর্ষিতা পাগলিনী, পাঁজর বের করা ভাতের বদলে ফ‍্যান গেলা শিশুদের। কিন্তু সরকার আর রাজনৈতিক জনপ্রতিনিধিরা এই সর্বহারাদের জীবনের কোনো খোঁজ রাখে না। এদের পরোয়া কেন করা হবে, এদের কি ভোটাধিকার আছে? এদের জীবনপাত্র উছলিয়া মাধুরী কোন মূর্খে দান করে! সরকারের রাজকোষে অর্থ সঙ্কুলান।